open-index/open-wikipedia-markdown huggingface dataset:
אי השדים

שמאל|ממוזער|250px|אי השדים מול חופי גיאנה הצרפתית בדרום אמריקה
שמאל|ממוזער|250px|אי השדים
**אי השדים** (בצרפתית: **Île du Diable**) הוא אי סלעי קטן באוקיינוס האטלנטי הנמצא 11 ק"מ צפונית לגיאנה הצרפתית בקבוצת איי הישועה. שטחו 140 דונם וגובהו 40 מטרים מעל פני הים.

## היסטוריה
אי זה, ששימש כחלק ממושבת עונשין צרפתית אשר שכנה באיים עד לשנת 1946, מוכר בעיקר בשל הכלא המבודד שבו. הוא נפתח לראשונה על ידי הקיסר נפוליאון השלישי, והפך לאחד מבתי הכלא המפורסמים בהיסטוריה.

אי השדים, כחלק מאיי הישועה, שימש את צרפת משנת 1852 ועד לשנת 1946, והכיל מגוון אסירים, החל מאסירים פוליטיים וכלה בגנבים ורוצחים. למעלה מ־80,000 אסירים נשלחו למקום שהתאפיין בתנאי מחיה קשים ושרץ מחלות, עם שיעורי תמותה של עד 75%. לבד מהאפשרות להשתמש בספינות, הדרך היחידה להימלט מהכלא הייתה דרך ג'ונגל בלתי עביר כמעט, ולכן רק מעטים הצליחו להימלט.

הזוועות והתנאים הקשים בהם הוחזקו האסירים במקום הגיעו לתודעת הציבור בשנת 1895 עם פרסום מאסרו של אלפרד דרייפוס אשר נשלח למאסר באי השדים בעקבות הרשעתו בפרשת דרייפוס.

בשנת 1938 הפסיקה צרפת לשלוח אסירים למקום, ובשנת 1946 נסגר הכלא. רוב האסירים נשלחו חזרה לצרפת, אך חלקם העדיפו להישאר בגיאנה הצרפתית.

מספר סרטים וספרים נכתבו על אי השדים. המפורסם שבהם הוא הספר "פרפר", מאת אנרי שרייר, אסיר לשעבר באי השדים, המספר על החיים וניסיונות הבריחה שלו מהמקום. בשנת 1973 צולם גם סרט בשם זה, בכיכובם של סטיב מקווין ודסטין הופמן, וב-2017 יצאה לאקרנים גרסה מחודשת, בכיכובם של צ'ארלי האנם וראמי מאלק.

## בימינו
ב-1953 נסגרה סופית מערכת הכליאה באי והאסירים שוחררו. ב-1965 הועברה האחריות על האי ואיים נוספים לבסיס החלל האירופי קורו. האיים נמצאים במסלול שיגור הטילים המשוגרים מזרחה, והם מפונים בכל פעם שמתבצע שיגור. בשגרה הם משמשים מקום למכשירי מדידה רבים שקשורים לשיגורים. סוכנות החלל האירופית והמרכז הצרפתי הלאומי לחקר החלל, יחד עם סוכנויות נוספות, שיקמה מבנים המשמשים אנדרטאות היסטוריות. בימינו מבקרים באיים מדי שנה כ-50 אלף איש.

## קישורים חיצוניים

* דרייפוס בבית הסוהר - "באי השדים"
* 
*
*

קטגוריה:איים באוקיינוס האטלנטי
קטגוריה:גיאנה הצרפתית: גאוגרפיה
שדים
שדים
קטגוריה:צרפת: בתי סוהר לשעבר
קטגוריה:מקומות ששימשו כמושבת עונשין
ויטמין B1

**ויטמין B<sub>1</sub> (תיאמין)** הוא ויטמין שמשתתף במטבוליזם הפחמימות ובתהליכי הפקת אנרגיה בגוף, וכן משתתף ביצירת חומר מתווך במערכת העצבים. תיאמין התגלה לראשונה בשנת 1897, והיה לוויטמין הראשון מקבוצת ויטמין B שבודד, בשנת 1936.

מזון ממנו ניתן להפיק את הוויטמין:
*מהחי - בשר (בעיקר כבד), איברים פנימיים אחרים וחלב.
*מהצומח - אורז מלא, קטניות, שמרים, נבט חיטה, אגוזים, בוטנים, גרעינים וזרעונים וקמח מלא.

## תסמינים של מחסור בוויטמין וטיפול

מחסור בוויטמין B1, (או TPP) גורם לפגיעה באנזים פירובט דהידרוגנאז (Pyruvate Dehydrogenase; PDH); אנזים, שללא תפקודו נפגע ניצול הגלוקוז כמקור אנרגיה. המחסור מונע כניסה של הפירובט למעגל קרבס, ונוצרת פגיעה חמורה במאזן האנרגטי של התא. ויטמין B1 בתינוקות נאגר בכבד, אך זה מידלדל במהרה. הנזק מתבטא באגירת כמויות גדולות של חומרי הגלם פירובט וחומצה לקטית, שמביאים לחמצת מטבולית ומחסור ב-Acetyl CoA. רקמת המוח, שיודעת לנצל בטווח המיידי רק גלוקוז כמקור אנרגיה, היא הראשונה שנפגעת – גם כתוצאה מחוסר האנרגיה וגם מהצטברות הלאקטט.

המחלות בריברי ותסמונת קורסקוף נגרמות בעקבות מחסור חמור בוויטמין B1 ומתאפיינות בשלל פגיעות במערכת העצבים המרכזית, אשר נשענת בעיקר על הפקת אנרגיה מגלוקוז. 

צריכת יתר עלולה לגרום למחסור בשאר הוויטמינים מקבוצה B .

## ראו גם
* פרשת רמדיה

## קישורים חיצוניים

* צבי עצמון, "תיאמין לא אמין", באתר גליליאו, דצמבר 2003
* 

B01
קטגוריה:קואנזימים
ויטמין B2

שמאל|מסגרת|המבנה הכימי
**ויטמין B<sub>2</sub> (ריבופלאבין)** הוא ויטמין השייך לקבוצת הפלאבינים, המשתתף בתהליכים ביוכימיים בגוף, החיוני להפקת אנרגיה זמינה. הוויטמין חשוב לגדילה תקינה של שיער וציפורניים ולבריאותו של העור.

הוויטמין התגלה על ידי וארבורג וכריסטיאן בשנת 1932 וכונה 'הפיגמנט הצהוב' (פלאבו=צהוב) בשמרים. הרכבו תואר על ידי קון וקרר ב-1935. החלק הפעיל של החומר שבודד מחלב נקרא בתחילה לאקטופלאבין ושמו שונה לריבופלאבין בשל קבוצת סוכר הריבוזה שבו.

בגלל צבעו החזק משתמשים בו בתור צבע מאכל (E101).

## תפקוד
ריבופלאבין הוא חומר מסיס במים, מתפרק באור ובתמיסות בסיסיות ועמיד לחום. מהווה חלק מקומפלקס ויטמיני B. יוצר זריחה פלואורסצנטית בגווני צהוב-ירקרק בהמסתו במים, משקלו המולקולרי 376 דלטון. הוא מורכב מדימתיל-איזולוקסאצין ומריבוזה ומבנהו מכיל טבעת בנזן הקשורה לפטרין. הזרחן שבו נקשר ל-AMP ליצירת ( (FAD) שהוא בעל תפקיד כקואנזים בתהליכי חמצון תוך תאיים. תרכובת פלאבין פחותה בכמותה היא ריבופלאבין פוספט הקרוי גם מונונוקלאוטיד פלאבין (FMN) הנוצר מריבופלאבין ו-ATP בעזרת האנזים ריבוקינאזה. פלאבין הוא מרכיב החשוב גם לפעילות האנזימים Succinate dehydrogenase ו-Monamine oxidase.

## צריכה
220px|ממוזער|ב-100 גרם שקדים 60% מההמלצה היומית
הצריכה היומית המומלצת של הוויטמין היא 1.5 מ"ג ליממה בגברים צעירים ו-1.1 מ"ג ליממה בנשים. ילוד זקוק ל-0.4 מ"ג ליממה. ספיגת הוויטמין במעי הדק היא באמצעות הובלה פעילה בתצורת ריבופלאבין חופשי או כזה הקשור לזרחן בעמדה 5. הוויטמין נאגר בעיקר בכבד ובשרירים. רוב הריבופלאבין שבגוף מחובר לאנזימים.

מקורות מהם ניתן להפיק את הוויטמין:
*מהחי - איברים פנימיים ככבד, לב, שרירים וכליות, ביצים, חלב ומוצרי חלב.
*מהצומח - ירקות עליים, נבטים, סובין קמח מלא, אורז, שמרי בירה ופטריות (למשל פטריות שנטרל).

חסר בוויטמין יראה כחלק ממקרי תת תזונה כלליים ובעיקר של חסר בחלבון, באלכוהוליסטים ובעת שימוש בתרופות כגון פנותיאזינים וגלולות למניעת הריון. עלייה בדרישת הגוף לריבופלאבין תיראה במטופלי דיאליזה. בישול יגרום לאיבוד חלק קטן מהריבופלאבין במזון, אך חשיפה ממושכת לאור תגרור איבוד כמות גדולה של הוויטמין.

## השלכות חוסר בוויטמין
סימנים העשויים לרמוז על מחסור בוויטמין: כאבי גרון, אודם ובצקת בריריות הפה, יובש בשפתיים, סדקים בזויות הפה והאף – כיליוזיס ואנגולר סטומטיטיס, דלקות בדופן הקיבה, בפה ובלשון – גלוסיטיס, צריבה או גירוי בלחמית העין (קונגוקטיביטיס) ובקרנית (קרטיטיס). ודלקות בעיניים. בעור תראה דלקת עור קשקשית – סבוריאה דרמטיטיס. כמו כן תיראה אנמיה עקב ירידה בייצור כדוריות דם אדומות במח העצם. בבעלי חיים תוארו בעת חסר ריבופלאבין גם פיגור בגדילה ושיתוק גפיים.

זיהוי החסר יעשה על פי הרקע התזונתי ומדידת רמת הפרשת ויטמין נמוכה בשתן.
הטיפול יעשה על ידי מתן ריבופלאבין, 3–10 מ"ג ליממה תוך מדידת רמות ההפרשה בשתן עד לתיקון החסר, ומקובל לטפל בתוספת של כל ויטמיני קומפלקס B מתוך הנחה כי חסר קיים גם בהם.

## שימוש ברפואה
בניתוח צילוב קולגן  למחלת הקרטוקונוס, מטפטפים טיפות של הוויטמין אל העין, תוך הקרנה של הקרנית באור אולטרא-סגול. שילוב זה מביא ליצירתם של רדיקלים חופשיים, המגדילים את מספרם של הקשרים הכימיים בין הסיבים שמרכיבים את הקרנית.

## ראו גם
* פאול קארר - כימאי שווייצרי, חתן פרס נובל לכימיה לשנת 1937 (במשותף עם הכימאי הבריטי וולטר הוורת'), "על עבודתו על קרוטנואידים, פלאבינים והוויטמינים A ו-B2".

## קישורים חיצוניים

* 

## הערות שוליים

B02
קטגוריה:תוספי מזון
קטגוריה:צבעי מאכל
ויטמין B3

**ויטמין B<sub>3</sub>** הוא ויטמין שמשתתף בייצור חומצות שומן, בפירוק הגלוקוז ובמטבוליזם של חלבון. הוא משפיע גם על מערכות העצבים והעיכול.

שתי מולקולות דומות נקראות ויטמין B3 - **ניאצין** ו**ניקוטינאמיד**. ניאצין (קרוי גם **חומצה ניקוטינית**) היא נגזרת של חומצת האמינו טריפטופן; ניקוטינאמיד היא האמיד של ניאצין. בבני אדם, המרת הטריפטופן לניאצין מתבצעת בכבד בקצב איטי למדי, לכן חיוני לצרוך ניאצין מהמזון. מחסור מתמשך בניאצין עלול לחולל את המחלה הקטלנית פלגרה. בין תסמיני המחלה: עייפות, רגישות לאור השמש, דלקות בעור, הפרעות עיכול, בלבול ולבסוף שיטיון ומוות.

מזונות עשירים בוויטמין B3:
*מהחי – איברים פנימיים, דגים, בשר לסוגיו, ביצים ומוצרי חלב.
*מהצומח - שומשום, דגנים מלאים (4-29.5 מ"ג ל-100 גרם), אגוזים, קטניות, נבטים.

צריכה מקסימלית מותרת: 1.5 עד 6 גרם ליום (בהוראת רופא). צריכה מעל לכמות זו, או צריכה של ניאצין כתוסף תזונה (שמתפרק מהר) עשויה לגרום להרחבת כלי הדם, עקצוץ בעור, הפרעות במערכת העיכול והרגשת בעירה בפנים. כ-10% מהאוכלוסייה עשויים לסבול מתופעת לוואי של הרגשת בעירה בכל הגוף (באנגלית: **Niacin Flush**) גם במינון נמוך מאוד, כאשר ניאצין נלקח כתוסף תזונה.

ויטמין B3 בעל סגולות רפואיות חשובות בגוף האדם, שכן הוא מסייע בהתפתחות תאי עצב ומעלה את סיכוי ההישרדות שלהם. צריכה אופטימלית של ויטמין B3 מסייעת בהפחתת ניוון עצבי ומורידה את הסיכוי לפיתוח מחלות כמו דמנציה והפרעות נוירולוגיות.בניסוי שנערך על עכברים נמצאו שיפורים בריאותיים כמו הארכת תוחלת חיים, ירידה בהתפתחות מחלת אלצהיימר, מניעה של אובדן שמיעה והידרדרות בראייה. לצורת האמיד בוויטמין B3 מסוג ניקוטינאמיד יכולת לסייע בטיפול בבעיות עור שונות, בין היתר שלפוחיות בעור, אקנה, הזדקנות של תאי עור ודלקות עור. בנוסף לכך, מספר מחקרים מצביעים על יעילות נגד התפתחות סרטן העור. מחקרים חדשניים שבוצעו על שיער אנושי, סייעו לפיתוח שיטה לזיהוי מולקולת הניקוטינאמיד שידועה כצורת אמיד בוויטמין B3. בעזרת גילוי זה בדיקות שיער משמשות לטווח הארוך והקצר כבדיקות קליניות לכימות ערכי הניקוטינאמיד ובדיקות משלימות, ובהן בדיקות שתן ודם.

## קישורים חיצוניים

* 
* בן-עמי סלע, 
* 

## הערות שוליים

B03
התיקון ה-18 לחוקת ארצות הברית

שמאל|ממוזער|300px|התיקון ה-18 לחוקת ארצות הברית
**התיקון השמונה-עשר** לחוקת ארצות הברית, הקרוי גם **חוק היובש**, הוא חוק יובש אשר אסר על ייצור, הובלה ומכירה של משקאות חריפים בכל ארצות הברית. התיקון נחקק ב-16 בינואר 1919 ועם כניסתו לתוקף שנה מאוחר יותר (ב-16 בינואר 1920) החלה בארצות הברית תקופת היובש.

חוק זה בוטל על ידי התיקון ה-21 לחוקת ארצות הברית מ-17 בפברואר 1933, שהתיר מחדש מכירת משקאות אלכוהוליים.

## תוכן התיקון
### מקור



**Article 1**

*After one year from the ratification of this article the manufacture, sale, or transportation of intoxicating liquors within, the importation thereof into, or the exportation thereof from the United States and all territory subject to the jurisdiction thereof for beverage purposes is hereby prohibited.*

**Article 2**

*The Congress and the several States shall have concurrent power to enforce this article by appropriate legislation.*

**Article 3**

*This article shall be inoperative unless it shall have been ratified as an amendment to the Constitution by the legislatures of the several States, as provided in the Constitution, within seven years from the date of the submission hereof to the States by the Congress.*


### תרגום
 **סעיף 1** 

במלאת שנה לאשרור סעיף זה, נאסר בזאת לייצר, למכור או לסחור במשקאות משכרים בתחומי ארצות הברית וכל שטח הנתון לשיפוטה, וכן לייבאם אל אותם שטחים ולייצאם מהם.

 **סעיף 2** 

בסמכותם של הקונגרס ושל מדינות הברית לאכוף סעיף זה בחקיקה מתאימה.

 **סעיף 3** 

סעיף זה לא ייכנס לתוקפו אלא אם כן יאושרר כתיקון לחוקה על ידי בתי המחוקקים של מדינות הברית, כפי שנקבע בחוקה, עד שבע שנים ממועד הגשת הסעיף למדינות על ידי הקונגרס.

## תולדות
התיקון הוצע בשנת 1917 וב-18 בדצמבר אותה שנה עבר בסנאט. ב-16 בינואר 1919 התיקון אושר על ידי המדינות ונכנס לתוקף שנה מאוחר יותר.

לתיקון זה לראשונה הוצמד "תאריך תפוגה": אם לא היה מאושר תוך פרק הזמן הנקוב, היו רואים אותו כאילו לא אושר מעולם בקונגרס, והיה על מי שרצה להעבירו להתחיל במלאכת החקיקה מהתחלה.

התוצאה הישירה של התיקון הייתה עלייה חדה בתזרים המזומנים של הפשע המאורגן האמריקני; זאת, מכיוון ששוק שחור של משקאות חריפים ומסבאות לא חוקיות החל לשגשג במהירות, ומרווחי שוק שחור זה בנו ראשי המאפיה לעתיד את הונם. משום כך, התיקון בוטל לבסוף ב-5 בדצמבר 1933 על ידי התיקון ה-21 לחוקת ארצות הברית, לאחר שהרשויות הבינו שלא ניתן לפקח על ההברחה.

## ראו גם
*חוק יובש
*תקופת היובש
*מפלגת האיסור
## קישורים חיצוניים

* קישור להרצאה בנושא "תקופת היובש", והתיקון ה-18, על ידי ד"ר פנינה לוי מאוניברסיטת בר-אילן:
* 
* 
*  אכיפת חוקי היובש (1917), ארכיון הסרטונים של AP
*  חוק היובש מגיע לקצו, 5 בדצמבר 1933, ארכיון הסרטונים של AP
* 

קטגוריה:תיקונים לחוקת ארצות הברית
קטגוריה:תקופת היובש
תסביך אלקטרה

[אלקטרה ליד קברו של אביה בציורו של הצייר האנגלי [פרדריק לייטון, 1869|ממוזער|166 פיקסלים]]
**[[תסביך]] אלקטרה** הוא מושג בפסיכואנליזה שנועד להסביר את תהליך ההתפתחות המינית של האישה. נוהגים להתייחס אליו כאל המקבילה הנשית של תסביך אדיפוס. מקור השם בסיפור מן המיתולוגיה היוונית על אלקטרה, בתו של אגממנון, שסייעה לאחיה אורסטס לרצוח את אמם קליטמנסטרה כנקמה על רצח אביהם בידי המאהב של האם. מעמדן המדעי של התיאוריה היונגיאנית והפרוידיאנית, עליהן מבוסס המושג, שנוי במחלוקת. 

קרל גוסטב יונג העניק את השם לרעיון שהגה זיגמונד פרויד בנוגע ל"התנהגות אדיפלית נשית" אצל ילדות קטנות. על פי פרויד, בתחילה קשורה הילדה לאם, אך כאשר היא מגלה שאין לה פין, היא מאשימה בכך את האם וכועסת עליה. ההיקשרות של הילדה עוברת לאב, והיא מדמיינת שהאב יעבר אותה. היא מאמינה כי ההיריון ישמש כתחליף לפין בו היא מקנאה (קנאת פין) ויעניק לה מעמד שווה לאביה.

רעיון קיומו של תסביך אלקטרה מקובל על הפסיכואנליטיקאים הקרובים לגישתו של פרויד. אי פתרון של תסביך אלקטרה יכול להביא נשים לקיים מערכות יחסים בעיתיות עם בני זוגן וגם להביא לפיתוח נוירוזות שונות.

פמיניסטים רבים רואים תאוריה זו כסקסיסטית. הדעה כי נשים חוות קנאת פין נובעת לדעתם מהנחה סמויה שאברי המין הגבריים עדיפים על אלה הנשיים, וכי לגבר ככלל עדיפות על האישה, ושאלו ההנחות הגורמות לנשים בתת-המודע לשאוף להידמות לגברים מבחינה גופנית.

על אף שהתאוריה בנוגע לתסביך הייתה נפוצה במשך שנים רבות, ירידת מעמדה של הפסיכואנליזה בשנים האחרונות הביאה לכך שפסיכולוגים רבים מאסכולות אחרות מתנגדים לה. חלופה לתסביך אלקטרה הוצעה באפקט ווסטרמרק, המראה שילדים וילדות לא מפתחים משיכה מינית לאנשים שאיתם הם גדלו. לא לילדים איתם גדלו ולא למבוגרים איתם גדלו. מנגנון זה הוא מנגנון החתמה אבולוציוני שנועד למנוע זיווגי קרובים.

## ראו גם
* פסיכואנליזה - מונחים
* תסביך אדיפוס

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
אלקטרה
קטגוריה:פסיכולוגיה אנליטית
סלוויה דיווינורום

**סלוויה דיווינורום** (שם מדעי: *Salvia divinorum*) הוא מין של מרווה הגדל במקסיקו וגורם להזיות. שמו המדעי, שפירושו "מרוות המתנבאים", ניתן לו משום שהוא משמש לכאורה שמאנים אינדיאנים לריפוי.

## תיאור הצמח
סלוויה דיווינורום הוא עשב רב-שנתי אנדמי ליערות העננים בהרי סיירה מדרה דה אואחאקה במדינת אואחאקה שבדרום מקסיקו, שם הוא גדל בסביבות לחות ומוצלות. עליו דמויי ביצה ומשוננים, באורך 10 עד 30 סנטימטרים. הצמח גדל לגובה מטר ואף יותר, על גבעול מרובע וחלול. הפריחה נדירה יחסית, בפרחים שפתניים לבנים ושעירים ובעלי גביע סגול, המסודרים בדוּרים בתפרחת אשכול שאורכה מגיע לכ-30 ס"מ. יצירת פרי וזרעים נדירה גם כאשר יש פריחה, והצמח מתרבה רבייה וגטטיבית, כאשר גבעוליו נשברים בקלות או משתרעים על האדמה מכובד משקלם, ומכים שורשים מפרקיהם וממפרקיהם.

הצמח תועד לראשונה בספרות הבוטנית בשנת 1939, אך הוגדר רק ב-1962. מגבלות הרבייה המינית שלו מעידים כנראה על היותו מין שעבר שינויים, אולם טרם התבהר האם מדובר במכלוא או בפיתוח תרבותי, ולא זוהו בבירור המינים שמהם פותח.

## הצמח כסם

בניגוד לסמים הלוצינוגניים מסוימים (כגון מסקלין), החומר הפעיל בסלוויה דיווינורום אינו אלקלואיד, אלא טרפנואיד בשם סלווינורין A (באנגלית: Salvinorin A), ואופן פעולתו אינו מובן עדיין לחלוטין למדע.

בארץ המוצא שלו משתמשים רופאי אליל (שמאנים) אינדיאנים בצמח כדי "לתקשר עם עולם המתים ועם רוחות", שלפי הדת המקומית יכולות למסור לרופא האליל מידע שימושי על מחלות, תחזיות לעתיד, ודברי חוכמה שנצברו מניסיונם. השמאן טוחן את העלים הטריים של הצמח ושותה אותם כחליטה. השפעת הצמח בחליטה  נמשכת מספר שעות, ובמהלכם נכנס השמאן לטראנס דמוי קטלפסיה.

Salvinorin A לא נספג דרך מערכת העיכול כך שאי אפשר לאכול סלוויה, אבל אפשר לספוג אותה דרך ריריות הפה. 
למשל להכין תה ואז להחזיק כל שלוק 15-20 שניות בחלל הפה. 
או ללעוס עלים טריים לאורך זמן ממושך ולתת לחומר הפעיל להיספג בחלל הפה.

בעולם המערבי משתמשים בצמח על ידי עישון בבאנג, סיגריות או במקטרות. בעישון ההשפעה נמשכת דקות ספורות, אך האפקט חזק משמעותית.

הצמח אינו חוקי באוסטרליה ובכמה ממדינות אירופה וארצות הברית. ביתר מדינות המערב, לרבות ישראל, הוא חוקי.

## קישורים חיצוניים

* 
* , 27 באוקטובר 2005
* 

קטגוריה:שפתניים
קטגוריה:סמים דיסוציאטיביים
קטגוריה:עישון
אכו

[שמאל|ממוזער|250px|אכו, ציור מאת [ניקולא פוסן]]
**אֶכוֹ** (ביוונית עתיקה: **Ηχώ**; בהגייה המודרנית, דרך שפות אחרות: **אֶקוֹ**) הייתה נימפה במיתולוגיה היוונית שקולה היה כה אהוב עליה עד כי לא חדלה מלדבר. הגרסה הנודעת ביותר של סיפורה היא דווקא הגרסה הרומאית, כפי שסופרה על ידי אובידיוס.

תפקידה של אכו היה להעסיק את הרה, אשתו של זאוס, בדיבורים כדי שלא תתפוס את בעלה בשעת ניאופיו עם חברותיה הנימפות. כאשר גילתה זאת הרה, היא קיללה אותה שהיא רק תוכל לחזור על דברי אחרים ולעולם לא תוכל לדבר כרצונה (מכאן באה המילה האנגלית להד - *Echo*).

אחר הדברים הללו, אכו התאהבה בבן האנוש יפה-התואר נרקיסוס, אך הוא היה מאוהב במראה של עצמו ולא אהב אדם אחר מלבדו. כיוון שכך, הוא דחה את חיזוריה המהוססים של אכו, והותיר אותה שבורת לב ובוכייה. אך גאוותו של נרקיסוס הייתה בעוכריו: מסופר שיום אחד, בשעת טיולו על יד אגם, נרקיסוס הבחין בבבואתו הנשקפת אליו מן המים, ומיד התאהב בה ולא יכול היה לנתק את מבטו ממנה, עד שמת. בכל אותו זמן, אכו לא התיקה את מבטה מאהובה, עד שגם היא מתה, ורק קולה נשאר על פני האדמה; זכר ועדות לאהבה נכזבת.

הגרסה היוונית של המיתוס מספרת כי אכו הייתה נימפה שהצטיינה בשירה, בנגינה ובמחול. רבים התאהבו בה, אך היא בזה להם ודחתה את חיזוריהם. דבר זה הכעיס את אל הרועים פאן, שציווה על חסידיו לרצוח את אכו ולפזר את חלקי גופתה על פני ארבעה קצוות תבל. גאיה, אלת האדמה, אספה את חלקי גופתה המבותרת של אכו, וכך שימרה את קולה הערב ואת כשרונותיה של הנימפה המתה.

האסטרואיד 60 Echo  שהתגלה ב-14 בספטמבר 1860 על ידי ג'יימס פרגוסון, אסטרונום אמריקאי , נקרא על שמה.

## ראו גם
* נימפה

## קישורים חיצוניים

* יעל רנן, נרקיס ואקו, מתוך: ספרות המערב - קובץ מסות.
* 

קטגוריה:נימפות
קטגוריה:דמויות מהמיתולוגיה שעל שמן כוכב לכת מינורי
קטגוריה:דמויות מהמיתולוגיה היוונית
אביבה הד

**אביבה הד** (נולדה ב-27 בינואר 1950) היא זמרת ישראלית שהתפרסמה כזמרת הליווי של עקיבא נוף במופע שערך בתחילת שנות ה-70 וכן השתתפה באלבום קובץ שיריו בשם "הבוקר שאחרי".

## קריירה
"איזבל", מהאלבום שירי קיץ, הגיע מיד עם הקלטתו לראש מצעד הפזמונים הן של קול ישראל והן של גלי צה"ל. בעקבות ההצלחה ברדיו הוקלט הפזמון כקליפ לטלוויזיה, שבו צולמה לראשונה נערה צעירה בדמות איזבל, שלימים נודעה כפנינה רוזנבלום. בתקליט ובקליפ מבוצע השיר על ידי נוף עצמו כסולן, כשמלווה אותו שלישיית בנות אלמוניות, **אביבה הד**, חגית זמיר וטובה ליבנה.
בביצוע המקורי של השיר היה בלהקה גם שמואל שילנסקי (בנו של יו"ר הכנסת לשעבר דב שילנסקי), לימים וטרינר.

ב-1970 השתתפה במופע שממנו יצא תקליט שנקרא "פסטיבל הזמר תל אביב" ששיריו עובדו מוזיקלית על ידי אלברט פיאמנטה. הד שרה בו את השיר "חם היום בעיר".

המשך דרכה היה עם כזמרת בלהקת פיאמנטה ב-1975 (של הגיטריסט יוסי פיאמנטה ואחיו נגן החליל אבי פיאמנטה)

כזמרת עצמאית פרסמה אביבה הד את השירים: "שיר מתוק על אהבה", שכתבה לה מירית שם אור ללחן של נורית הירש.

שני להיטים נוספים שלה היו (של אותן צמד יוצרות) "אני אוהבת רק לרקוד", שיר שהופיע באוסף "להיטים לוהטים", שיצא לאור בסוף שנות ה-70 וכלל להיטים מאותה תקופה.

בתחילת 1980 הוציאה לרדיו את "האישה האחרת" שהלחינה למילים של פניה ברגשטיין ועיבוד של בני נגרי. עוד שיר ב"נוסח אישי" בשם "אני גרה לבד וטוב לי" מאותה שנה שיצא על גבי תקליט שדרים, זכה להצלחה יחסית והפך לשירה המזוהה ביותר עימה.

שירים אלו לא הובילו לאלבום שלם, והד מיעטה בקריירה המוזיקלית.

## קישורים חיצוניים

## הערות שוליים

קטגוריה:זמרות השרות בעברית
קטגוריה:זמרות ישראליות
קטגוריה:זמרים ישראלים
קטגוריה:משתתפות פסטיבל הזמר המזרחי
קטגוריה:ישראליות שנולדו ב-1950
קטגוריה:ישראלים שנולדו ב-1950
גני עם

**גַּנֵּי עַם** הוא מושב עובדים הנמצא מדרום לעיר הוד השרון ובצמוד לה, ומצפון למושב ירקונה. המושב נוסד בשנת 1932 ומשתייך למועצה האזורית דרום השרון. שטח המושב כ-350 דונם.

## היסטוריה
בספטמבר 1931, לאחר משא ומתן ארוך, הוסכם עם הקרן הקיימת על מסירת 50 דונם מיער הקרן הקיימת בקרבת כפר מל"ל, לצורך התיישבות של 20 משפחות. המתיישבים, רובם מפועלי מגדיאל ומיעוטם נהגים בחברת "השרון", שנקבעו על ידי מועצת פועלי מגדיאל. רובם היו מבני העלייה השנייה והשלישית. באוקטובר 1932 הורחב ההסכם ל-30 מתיישבים. לקראת סוף 1932 נעקר חלק מהיער לצורך התחלת הבנייה. בספטמבר 1932 פורסם שמתכוננים להתחיל בבניית הבתים במסגרת התיישבות האלף ובתי המתיישבים נבנו בשנת 1933. כל מתיישב קיבל מגרש בן 2.5 דונם עליו נבנה הבית. הבטחה לתת לכל מתיישב חלקה של 10 דונם לעיבוד חקלאי לא מולאה, והאמרת מחירי הקרקעות בסביבה סיכלה רכישת עוד קרקעות. בתחילה סירבו המתיישבים להיכנס לבתים בגלל הריבית הגבוהה על המשכנתאות והפרת ההבטחה ל-10 דונם נוספים לכל מתיישב לצורך עיבוד חקלאי. לבסוף ניתן למתיישבים הלוואה נוספת להקמת המשק ו-3.5 דונם נוספים לעיבוד חקלאי.

באפריל 1935 היה במושב גן ילדים וילדי בית הספר למדו בכפר מל"ל. באוקטובר 1935 חתמו המתיישבים על חוזי חכירה ומשכנתאות. בשנת 1938 שונה שם היישוב ל"גני עם". בספטמבר 1939 התגוררו במושב 129 נפשות ב-31 משקים על שטח של 231 דונם. עד תחילת 1940 עזבו חלק מהמתיישבים הראשונים ומכרו את בתיהם לעולי גרמניה. בנוסף, הוקמה בסמיכות לגני עם שכונה של 18 בתים של עולי גרמניה. בתחילה קנו התושבים מים מהבאר של כפר מל"ל. אחרי שזו התקלקלה קנו מים ממגדיאל, במחיר שהקשה על גידול ירקות. רוב התושבים עבדו בעבודות חוץ. בדצמבר 1946 ציינו בר מצווה למושב יחד עם חנוכת בית לבית העם ואיחוד עם שכונת היער הסמוכה, של עולי גרמניה.

במהלך מלחמת העצמאות הותקף המושב בירי קליעים על ידי תושבי הכפר הערבי השכן ביאר עדס.

בעבר התגורר בגני עם המשורר ע. הילל ולימים רכשה את ביתו המלחינה נורית הירש.

כיום נותרו במושב מעט חקלאים, ורוב תושביו בעלי מקצועות חופשיים.

## קישורים חיצוניים
*גני עם - באתר המועצה האזורית דרום השרון
* 

## הערות שוליים

קטגוריה:יישובים שהוקמו ב-1932
קטגוריה:מושבים
קטגוריה:יישובי התיישבות האלף
קטגוריה:מושבי העובד הציוני
קטגוריה:יישובי המועצה האזורית דרום השרון
קטגוריה:יישובי האיחוד החקלאי
קטגוריה:מושבים במחוז המרכז
חד-תאיים

[ממוזער|צילום  [מיקרוסקופ|מיקרוסקופי של סנדלית בשלב של יצירת ציסטה.]]

**חד-תאיים** (Unicellular organism) הוא כינוי לאורגניזם העשוי מתא יחיד (בניגוד לרב-תאיים שעשויים משני תאים או יותר המתפקדים יחדיו), כשמינים חד-תאיים נחשבים לצורות החיים העתיקות ביותר שהתפתחו לפני 3.8 מיליארד שנים. יצורים אלה יכולים להיות פרוקריוטים, ארכאונים או אאוקריוטים. קבוצות אלה הן פוליפילטיות או פרפילטיות ואינם קרובות בצורותיהם, אם כי החלו מאב קדמון אחד בעל אותו מאפיין. בין הקבוצות החד-תאיות העיקריות ישנם: חיידקים, ארכאונים, פרוטוזואים ומספר קטן של אצות ושמרים.

## מאפיינים
בניגוד לאורגניזמים רב תאיים, יצור חד-תאי הוא תא בודד המהווה את כל היצור, מבצע את כל פעולות החיים ואינו תלוי בתאים אחרים. אין לו התמחות ולכן יעילותו נמוכה. הוא מתקיים אך ורק בסביבה מימית. חילוף החומרים נעשה דרך קרום התא. מתרבה על ידי חלוקת התא לשניים. קצב ריבוי מהיר.

לאחרונה התגלתה מושבה של יצורים חד תאיים הפועלים ביחד. תאים אלו שייכים למין חדש הנקרא כוֹאָנוֹאֶקָה פְלֵקְסָה ממשפחת הכוֹאַנוֹפְלַגֶלַאטִים ומסוגלים לשוט ביחד ומראים התנהגות התלויה במבנה המיוחד שהם יוצרים.

החד-תאיים זעירים ביותר, ורק הגדולים ביותר מביניהם (כמה מינים של אמבה) נראים לעין הלא-מצוידת. מכאן השימוש בכינוי מיקרו-אורגניזמים עבור החד-תאיים, עם זאת ישנם גם מיקרו-אורגניזמים רב תאיים כגון רוב דובוני מים והנמטודות.

קיומם של יצורים חד-תאיים נתגלה עם ראשית השימוש במיקרוסקופ במאה ה-17; ההולנדי אנטוני ואן לוונהוק, חלוץ המיקרוסקופיה, תיאר רבים מהם. אך איש לא עמד על חשיבותם של היצורים הזעירים הללו ליצורים גדולים מהם, וביניהם האדם, לפני שהציג לואי פסטר את "ההשערה החיידקית" שלו, בשנות ה-60 של המאה ה-19. פסטר היה הראשון שעמד על התפקיד המרכזי שממלאים חד-תאיים במחלות אדם ובהמה, ובתהליכים ביולוגים וביוכימיים אחרים, כמו פירוק (ריקבון) ותסיסה.

הגדול בחד-תאיים הוא המין Valonia ventricosa שלו קוטר של עד 4 סנטימטר.

## הערות שוליים

קטגוריה:אורגניזמים
קטגוריה:מיקרוביולוגיה
קטגוריה:תא
הנרי (יחידת מידה)

**הנרי** (מסומלת באות **H**) היא יחידת מידה של השראות.

אם סך השטף המגנטי במעגל שזורם בו זרם של 1 אמפר הוא 1 ובר, אז ההשראות של המעגל שווה 1 הנרי.

ביחידות SI בסיסיות:
\mathrm{H=\frac{Wb}{A}=\frac{V\cdot s}{A}=\frac{kg\cdot m^2}{s^2\cdot A^2}=\Omega\cdot s}

היחידה נקראת על שמו של הפיזיקאי האמריקני ג'וזף הנרי.

## ראו גם
* יחידות מידה על שם אישים

## קישורים חיצוניים
* 

## הערות שוליים

קטגוריה:יחידות מידה בחשמל
קטגוריה:מערכת היחידות הבין-לאומית
יוראי אורון

**יוראי אורון** (נולד ב-1965) הוא נגן גיטרה בס וקונטרבס ישראלי. מלמד בבית הספר למוזיקה רימון וב.

תחילת דרכו הייתה בירושלים, אז חבר למוזיקאי ירון גוטפריד (בנו של הפסנתרן דני גוטפריד) ולמתופף יקי לוי. אחרי שיתוף פעולה ארוך שנים, הקימו בשנת 1998 את להקת "קדמה", שניגנה בבימות הג'אז בארץ, בפסטיבל הג'אז באילת, ואף הופיעה בקונצ'רטי יחד עם התזמורת הקאמרית הישראלית. 

את עיקר פרסומו קיבל בתוכנית הטלוויזיה לילה גוב. הוא היה חבר בלהקת התוכנית "התנינים" בראשות מוטי דיכנה. שירי התוכנית יצאו בשני אלבומים בשנים 1995 ו-1997 וזכו להשמעות רבות ברדיו ובטלוויזיה. 

היה חבר בלהקתו של רמי קלינשטיין - "המועצה", ואף הופיע על עטיפת תקליטו "תפוחים ותמרים". כמו כן שיתף פעולה עם זמרים רבים.

אורון הוא בוגר מכללת ברקלי למוזיקה בהצטיינות יתרה.

## קישורים חיצוניים

* דואט מאוחר, 2 במאי 2010, באתר mynet

## הערות שוליים

קטגוריה:נגני ג'אז: בסיסטים
קטגוריה:בסיסטים ישראלים
קטגוריה:נגני קונטרבס
ג'ון יום

**ג'ון יום** (באנגלית: **John Hume**; 18 בינואר 1937 – 3 באוגוסט 2020) היה פוליטיקאי מצפון אירלנד. זכה בפרס נובל לשלום ופרס גנדי לשלום ביחד עם דייוויד טרימבל, על חלקם בהשגת הסכם יום שישי הטוב.

## ביוגרפיה
יום נולד בעיר דרי (לונדונדרי) בצפון אירלנד. התחנך בקולג' מינות', הסמינר המוביל לכמרים קתולים באירלנד, והתעתד להיות כומר קתולי. הוא לא השלים את הסמכתו לכמורה וחזר לעיר מולדתו על מנת לשמש שם כמורה. הוא הפך לדמות מובילה בתנועת זכויות האזרח בדרי, בסוף שנות ה־60. הוא נבחר כחבר עצמאי לפרלמנט האירי בשנת 1969. פרלמנט זה פוזר בשנת 1972. הוא נבחר כחבר הפרלמנט הבריטי בשנת 1983. יום היה ממייסדי מפלגת העבודה הסוציאל-דמוקרטית של צפון אירלנד (SDLP), והפך למנהיגה בשנת 1979. כן שימש כאחד מנציגי צפון אירלנד בפרלמנט האירופי.

יום נחשב לאחד מאבות תהליך השלום בצפון אירלנד, ובמיוחד רב חלקו בהשגת הסכם יום שישי הטוב. הוא זכה בפרס נובל לשלום בשנת 1998 ביחד עם דייוויד טרימבל מנהיג המפלגה הפרוטסטנטית "המפלגה היוניוניסטית של אלסטר". כאשר פרש ממנהיגות ה-SDLP בשנת 2001 זכה לשבחים מכל קצווי המפה הפוליטית, ואף מיריבו מזה שנים רבות, הפרוטסטנט והיוניוניסט איאן פייזלי.

ב-4 בפברואר 2004 הכריז יום על פרישתו המוחלטת מן הפוליטיקה.

נפטר ב-3 באוגוסט 2020.

## קישורים חיצוניים

* 
* 
* 

קטגוריה:אירלנד: היסטוריה
קטגוריה:זוכי פרס נובל לשלום
קטגוריה:חברי הפרלמנט האירופי מטעם הממלכה המאוחדת
קטגוריה:פוליטיקאים צפון אירים
קטגוריה:זוכי פרס נובל בריטים
קטגוריה:זוכי פרס גנדי לשלום
קטגוריה:בריטים שנולדו ב-1937
קטגוריה:בריטים שנפטרו ב-2020
אשגבאט

**אשגבאט** (בטורקמנית: **Ашгабат**/**Aşgabat**; ברוסית: **Ашхабад** - **אשחאבאד**, כמו כן **אשקאבאט**; מפרסית: **عشق‌آباد** - עיר האהבה, תעתיק מדויק: **עשקאבאד**) היא בירת טורקמניסטן והעיר הגדולה ביותר בה. על פי מפקד האוכלוסין האחרון משנת 2022, התגוררו בעיר כ-1.03 מיליון בני אדם. העיר ממוקמת בין מדבר קאראקום לבין רכס הרי .

מבחינה דמוגרפית (נכון לשנת 2012), הטורקמנים מהווים כ-85% מאוכלוסיית העיר. הרוסים מהווים 7.7% מהאוכלוסייה, ואחריהם ארמנים (1.5%), טורקים (1.1%), אוזבקים (1.1%) ואזרים (1%).

## היסטוריה
אשגבאט היא עיר צעירה יחסית. היא צמחה מכפר באותו השם שהוקם בשנת 1818, על דרך המשי. זאת לאחר שלאורך ההיסטוריה התקיימו מספר התיישבויות באזור. העיר נמצאת לא רחוק מניסה, בירת האימפריה הפרתית. בשנת 1881 השלטון באזור עבר מידי ממלכת פרס לידי האימפריה הרוסית. באותה השנה בנו החיילים הרוסים מבצר על גבעה ליד העיר, וההגנה הנוספת משכה אליה סוחרים רבים וסחורות מגוונות. בתחילת המאה ה-20 החלה להתבסס בעיר קהילה בהאית שהיוותה בסיס לכלל הקהילה הבהאית בכל טורקמניסטן בעתיד.

בזמן השלטון הסובייטי שונה שם העיר ל"פולטורצק" אחרי המרד מקומי. השם "אשגבאט" הוחזר בשנת 1927 כאשר המפלגה הקומוניסטית התבססה בטורקמניסטן. מהתקופה הזו והלאה העיר התפתחה מאוד בפן התעשייתי למרות שההתפתחות הופרעה על ידי רעידת אדמה חזקה בשנת 1948 במהלכה העיר נהרסה.

לאחר מתן העצמאות לטורקמניסטן בשנת 1991 החלה תנופת בנייה מונומנטלית בעיר שמטרתה לחזק את הגאווה הלאומית, ולהאדיר את השלטון במדינה. מבנים מפוארים, מזרקות ושדרות רחבות הוקמו בחלקים שונים של עיר הבירה.

## חלוקה מנהלית
אשגבאט מחולקת לארבעה רבעים:

## כלכלה
אשגבאט היא עיר ממשל ושירותים ראשית בטורקמניסטן. התעשיות העיקריות של העיר הן כותנה, תעשיית הטקסטיל ותעשיות מתכת. העיר היא תחנה ראשית ברכבת הטרנס-כספית, ומדי יום ראשון שוק טולקוצ'קה בפרברי העיר מוכר מגוון עצום של סחורות לעוברים ושבים.

## תחבורה
את הנכנסים והיוצאים לעיר באמצעות תחבורה אווירית משרת נמל התעופה הבינלאומי אשגבאט. משרדי טורקמניסטן איירליינס שוכנים בעיר.
חברת הרכבות העירונית מפעילה גם רכבות חשמליות.

## אתרים
ממוזער|שמאל|250px|בית התפילה הבהאי
* בית התפילה הבהאי באשגבאט - בשנת 1908 הוקם בעיר בית התפילה הבהאי הראשון. המבנה תוכנן בידי עלי-אכבר בנא בהנחייתו של עבד אל-בהאא'. בשנת 1948 המבנה ניזוק קשות ברעידת אדמה שפקדה את העיר, ובשנת 1963 הוא נהרס באופן סופי.
* הארמון הנשיאותי אוע'וזחאן
* ארמון רוחיית
* תיאטרון הבובות של טורקמניסטן
* מתחם הזיכרון Halk Hakydasy
* מסגד ארטורול גאזי
* כנסיית אלכסנדר נבסקי
* קולנוע אשגבאט - בית הקולנוע נפתח בשנת 2011, והוא הראשון בטורקמניסטן שמציג בתלת־ממד

## ערים תאומות
* 
* 
* 
* 

## קישורים חיצוניים

* 
* 

## הערות שוליים

*
קטגוריה:אסיה: ערי בירה
קטגוריה:טורקמניסטן: ערים
קטגוריה:יישובים שהוקמו ב-1818
המנון אוזבקיסטן

**ה[[המנון לאומי|המנון הלאומי]] של [[אוזבקיסטן]]** (באוזבקית: **Oʻzbekiston Respublikasining Madhiyasi**) נוצר כאשר אוזבקיסטן הייתה רפובליקה של ברית המועצות. עם קבלת העצמאות בשנת 1991, עקב חוסר היסטורי של המנונים לאומיים, אומץ ההמנון הישן של הרפובליקה הסובייטית שנכתב על ידי אבדול אריפוב והולחן על ידי מוטל בוחנוב.

## מילות ההמנון

## מדיה

## ראו גם

## קישורים חיצוניים

## הערות שוליים

קטגוריה:אוזבקיסטן: סמלים לאומיים
אוזבקיסטן
תשמיש קדושה ותשמיש מצווה

[290px|ממוזער|ה[רב שלום נגר עטור בטלית, תפילין וכיפה. בארון שמאחוריו מצויים ספרי קודש]]
שמאל|ממוזער|290px|בתי מזוזה
[שמאל|ממוזער|200px|[תפילין של ראש (מימין) ושל יד (משמאל)]]
[שמאל|ממוזער|200px|[מזוזה|מזוזות]]
[שמאל|ממוזער|200px|[טלית קטן, לקיום מצוות ציצית]]
טקסט=תצלום תקריב של עטרה לטלית עשויה תחרת כסף מורכבת, פריט מורשת יהודי מפולין של תחילת המאה ה-20.|ממוזער|עטרה לטלית רקומה בחוטי כסף ("שפנייר ארבייט") שנוצרה בשנת 1921 בפולין, והיא דוגמה לתשמיש קדושה המפואר באמנות יהודית עממית שהייתה נפוצה ביהדות מזרח אירופה.
**תשמיש מצווה** הוא חפץ המשמש ביהדות לשם קיום מצווה. **תשמיש קדושה** הוא תשמיש מצווה המכיל את השם המפורש ולכן טעון גניזה, הוא וכל אביזריו. לעיתים קרובות נעשה שימוש בשם "תשמיש קדושה" כדי לתאר את שני הסוגים. 

בין תשמישי הקדושה ישנם כאלה שנועדו לשימוש אישי (כגון תפילין, שהאדם מניח אותן), וישנם שמשמשים את הציבור (כגון ספר תורה ותשמישי קדושה הנלווים לו).

## תשמיש קדושה או מצווה
המושגים "תשמיש מצווה" ו"תשמיש קדושה" מופיעים לראשונה בתלמוד בבלי, שם מצוטטת ברייתא העוסקת בהבחנה בין השניים:

ההלכה מחייבת לגנוז כל חפץ שהתבלה ויצא מכלל שימוש שרשום בו השם המפורש, ומשום כך נעשית ההבחנה בין תשמישי קדושה, שבהם מופיע השם המפורש, לבין תשמישי מצווה, שלא מופיע בהם השם המפורש ולפיכך אינם מצריכים גניזה. ההבדל בין השניים הוא שתשמישי מצווה הם הדברים המשמשים את האדם לקיום המצוות. בלעדיהם הוא אינו יכול לקיים את המצווה, ובכל זאת, לדברים אלה אין חשיבות מיוחדת מצד עצמם, ולכן אפשר לזורקם לאחר השימוש. לעומתם, תשמישי קדושה הם דברים שקדושתם באה מצד עצמם, ולא בשל שימוש האדם בהם, ולכן קדושתם אינה פגה ויש לגונזם.

ישנו חילוק נוסף בין תשמיש קדושה לתשמיש מצווה, בכך שאסור לייעד תשמיש קדושה לשימוש פחות קדוש, ובלשון חז"ל: "מעלין בקודש ואין מורידין", כלל זה אינו חל בתשמיש מצווה.

## דברים הנחשבים לתשמישי קדושה
נחלקו הראשונים בעניין קדושת בית הכנסת האם הוא נקרא תשמיש קדושה או תשמיש מצווה, לדעת הר"ן בית הכנסת נחשב תשמיש קדושה, ואילו לדעת הרמב"ן תשמיש מצווה.

בגדי המלך אף הם נחשבים לתשמיש קדושה, משום שהמלך נמשח בשמן המשחה שהוא קודש.

## חלות הקדושה
תשמישי קדושה ותשמישי מצווה לא חלה עליהם קדושה אף אם הזמין וייחדם לשם כך בפה, כל עוד לא נעשה בהם מעשה המצווה עצמו, ובלשון חז"ל: "הזמנה לאו מילתא היא". לדוגמה קדושת בית הכנסת לא חלה גם כשהבנייה הושלמה, אלא עד שיתפללו בו הציבור.

## חשיבות בחוק הישראלי
מפאת חיוניותם לאדם המשתמש בהם,  קובע שתשמישי קדושה אינם ניתנים לעיקול.

## לקריאה נוספת
* רות יעקבי, "השתקפות הסביבה הלא יהודית בצורתם ובתוכנם הכתוב של תשמישי קדושה ומצווה במרחב הפרסי, **אב"א; כתב עת לחקר קהילות ישראל באירן בוכארה ואפגאנסתאן** 1 (תשס"ז) 163-180
* ישראל מאיר לוינגר, "על הצלתם וחורבנם של תשמישי קדושה בקעלן בשנות השואה", **תורה ומדע** ט, ב (תשמ"א) 53-68
* ברכה יניב, "תשמישי קדושה בבית הכנסת", **מחניים** 11 (תשנ"ה) 220-229
* ברכה יניב, **מעשה רוקם - תשמישי קדושה מטקסטיל בבית הכנסת האשכנזי, הספרדי והאיטלקי**, הוצאת מכון בן צבי, 2009, 404 עמודים.

## קישורים חיצוניים

*
*שו"ת: מהם תשמישי קדושה ותשמישי מצווה, באתר "ישיבה"
*

## הערות שוליים

*
*
קטגוריה:ליטורגיה יהודית
גנדי

קטגוריה:שמות משפחה
קטגוריה:שמות חיבה ישראליים
קטגוריה:שמות משפחה הודיים
אמולטור תוך-מעגלי

**אמולטור תוך-מעגלי** או ICE - In Circuit Emulator הוא מכשיר אלקטרוני המאפשר ניפוי שגיאות במערכות משובצות מחשב.

בפיתוח מערכת משובצת מחשב כגון וידאו, מערכת סטריאו או iPod ניצבים המפתחים בפני בעיה. לאחר שלב כתיבת הקוד, צורבים אותו על גבי המעבד (מיקרו קונטרולר) או על זיכרון הנגיש לו, ומפעילים את המעגל האלקטרוני. בשלב זה או שהמערכת עובדת או שלא וקשה מאוד לנפות שגיאות בקוד. ניתן אמנם להשתמש בחיוויים על גבי מסך LCD או הדלקת נוריות לד, אך הדבר לא שווה ערך לניפוי שגיאות בצורה טובה כמו בתכנות למחשב. על מנת לאפשר ניפוי שגיאות משתמשים ב**אמולטור תוך מעגלי**. בצד אחד, הוא מתחבר למעגל האלקטרוני במקומו של המעבד, ובצד השני למחשב. במקום לצרוב את הקוד על המעבד, הקוד עובר לאמולטור, והאמולטור מאפשר ניפוי שגיאות טוב על ידי כך שהוא מאפשר מעבר שורה שורה בקוד, בדיקה ושינוי ערכי משתנים ואוגרים, הצבת נקודות עצירה (breakpoint) ועוד.

ההבדל בין אמולטור וסימולטור הוא שסימולטור יוצר הדמיה בלבד, בזמן שאמולטור שולח את כל האותות הנדרשים למעגל האלקטרוני. למעבדים יש פורטים של קלט פלט (I/O Ports) שבעזרתם ניתן לשלוט על המעגל האלקטרוני, סימולטור לא באמת ישנה את המצב הפיזי של אותם פורטים, אך האמולטור כן. כמו כן, האמולטור יקבל חיווי אמיתי מכל אותם פורטים ויוכל להתנהג בהתאם.

ישנן דרכים רבות לבניית אמולטור, ורובן ככולן מערבות טריקים באלקטרוניקה, כלומר דברים שבדרך כלל אינם נפוצים בבניית מעגל אלקטרוני אחר. בזמן שהמשתמש מבקש לעצור את ריצת התוכנית (halt), שיטה אחת היא לנתב את קווי הכתובת אשר ניגשים לקוד למקום אחר אשר מכיל קוד מיוחד לטיפול בבקשה. כדי לבצע את הפעולה הנ"ל יש לבנות באלקטרוניקה מעגל אשר יחכה לחיווי מתאים מהמעבד אשר אומר שהוא בדיוק לפני קריאת הפקודה הבאה מהזיכרון (ALE), במידה ולא מחכים, אפשר לגרום לתוצאה לא צפויה, כי ניתן לגרום למעבד לקרוא חצי פקודה מהמקום הקודם וחצי מהמקום החדש (ועל ידי כך יצירת פקודה חדשה לא ידועה). כמובן שגם צריך באותו רגע לזכור את הכתובת המקורית בה עצרנו, כדי שנוכל לדווח על כך למשתמש ואף לחזור לשם מאוחר יותר.

כיום, יצרנים רבים בונים את המעבדים שלהם עם אמולטור שכבר בנוי בתוכו. כלומר, ניתן להכניס את המעבד למצב ניפוי שגיאות ולהשתמש בו כך, ואז אין צורך באמולטור חיצוני יקר.

קטגוריה:אלקטרוניקה
דיסנט

**דיסנט** (אנגלית: **Descent**) הוא משחק מחשב תלת-ממדי בגוף ראשון אשר ראה אור בשנת 1995, וידוע בשל הפשטת השימוש בטכנולוגיית הרינדור והענקת שישה כיווני תזוזה לשחקן על מנת שיוכל להסתכל מסביב.

שחקנים מקצועיים מצליחים לזוז בעוד 20 כיוונים בנוסף לשישה הבסיסיים (למעלה-ימינה, למעלה-אחורה, למעלה-אחורה-שמאלה וכדומה). דיסנט הוליד שני המשכים (דיסנט II ודיסנט III), ובנוסף את דיסנט: פריספייס - משחק מלחמה בין כוכבי בגוף ראשון. דיסנט פותח על ידי פרלקס סופטוור והושק בשנת 1995. המשחק מחזיק בשיא גינס כמשחק מלחמה בגוף ראשון בתלת מימד מלא.

## משחקיות
ימין|ממוזער|250px|צילום מסך מהמשחק
משחק ליחיד מורכב ממספר שלבים ועל השחקן להגיע דרך תעלות ומבוכים עד לרובוט השולט ולחסל אותו כאשר בדרך מחכים לו רובוטים שמנסים למנוע בעדו. השחקן מתחיל עם מספר מצומצם של כלי נשק, ובמהלך המשחק מוצא את שאר כלי הנשק. שלא כמו במשחק *[[Doom]]*, על השחקן לצבור גם אנרגיה על מנת שיוכל להמשיך להשתמש בכלי הנשק שלו.

במשחק הרשת יש סוגים שונים של משחקים כמו **תפוס את הדגל** (CTF) ו**שיתוף פעולה** (CO-OP), אך הנפוץ ביותר הוא **אנרכיה** (Anarchy). בסוג זה עד 8 שחקנים משחקים אחד נגד השני, ללא רובוטים ובשלב אחד. חוץ מסוגים אלו, ישנן גרסאות של המשחק עם עוד מספר סוגים של משחקים. ישנם 27 שלבים ועוד 3 שלבים נסתרים, אך בנוסף לשלבים המקוריים ניתן לבנות שלבים באופן עצמאי על ידי תוכנה חיצונית.

אפשרי לבדוק את רמת המשחק של השחקן על ידי הצצה בקובץ השחקן, או על ידי בדיקת הדרגה שלו. בעבר היה נפוץ שהדרגה הגבוהה ביותר - **דמיגוד** (*Demigod*) - כמעט בלתי ניתנת להשגה, אולם כיום דרגה זו אינה מייצגת את רמת המשחק של השחקן מאחר שהיום רוב שחקני דיסנט המתמידים מגיעים לרמה זו.

## גרסאות ומשחקי המשך
לאחר הפצת המשחק למחשבים ביתיים ב-1995, פורסמה גרסה לפלייסטיישן ב-1996. בנוסף ב-1995 פורסמה תוספת של 100 שלבים חדשים מתחרות עיצוב שארגנה Interplay, ושלב אחד שעיצבה Parallax Software. משחק ההמשך דיסנט 2 פורסם ב-1996, ודיסנט 3 ב-1999.

קיימת סדרת משחקים נוספת בשם , אך היא אינה קשורה לעלילה, וגם המשחקים חולקים מעט מאוד קוד עם הסדרה המקורית. המילה Descent מופיעה בשם המשחק כדי למנוע בעיות זכויות יוצרים עם תוכנה אירת בשם FreeSpace של חברת Mijenix.

במהשך סדרת המשחקים הופצה גם בהפצה דיגיטלית ב-GOG.com וב-סטים.

## קוד מקור
קוד המקור של המשחק המקורי שוחרר ב-1997 (ללא האודיו). הקוד שוחרר לשימוש לא מסחרי בלבד. מאז הופץ גם קוד המקור של דיסנט II ופריספייס 2 והם ניתנים להורדה בחינם ברשת האינטרנט.

## קישורים חיצוניים
* 
* אתרים כלליים
**Planet Descent
**Kali - למשחקי רשת
** ''Descent'' source code
* 

## הערות שוליים

קטגוריה:משחקי יריות ממוחשבים (גוף ראשון)
קטגוריה:משחקי פלייסטיישן
קטגוריה:משחקי וידאו משנת 1995
קטגוריה:משחקי DOS
קטגוריה:משחקי macOS
קטגוריה:משחקי Shoot 'em up
קטגוריה:משחקי סימולציית לחימה בחלל
קטגוריה:משחקי וידאו קואופרטיבים
גפן (פירושונים)

קטגוריה:שמות משפחה עבריים
קטגוריה:שמות פרטיים שמקורם בצמחים
קטגוריה:שמות פרטיים עבריים לגברים ולנשים
שרונה אהרון

250px|ממוזער|שמאל|עטיפת תקליט שירים ישראלים בביצוע שרונה אהרון (1958)
**שרונה אהרון-ברוזה** (7 בדצמבר 1927 - 12 ביוני 2005) הייתה זמרת ישראלית. לדברי בנה, היא הייתה הזמרת הישראלית הראשונה שליוותה את עצמה בגיטרה.

## ביוגרפיה
נולדה בתל אביב לוולסלי (פנחס) אהרון פעיל ציוני יליד בריטניה ורוזה. בצעירותה, בשנות החמישים, שירתה אהרון כקריינית בגלי צה"ל. מאוחר יותר עברה ללמוד בארצות הברית ונחלה הצלחה כשהופיעה שם ביחד עם סטודנטים אחרים במופעי זמר עברי. לאחר מכן חזרה לארץ וביצעה שירים כמו "הורה נעורים", "הסלע האדום" ו"קול אורלוגין". בתחילת שנות ה-60 הקליטה אהרון בישראל תקליט ובו שירים עבריים חדשים, שרובם הולחנו על ידי אפי נצר, שהיה אז מלחין חיפאי צעיר בתחילת הדרך. המילים לרוב השירים נכתבו על ידי התמלילנים החיפאים אברהם בן זאב וא. ברעם. מאלבום זה, שעובד על ידי יוסף הדר, הצליחו במיוחד השירים "**הורה נעורים**", שהפך לריקוד עם פופולרי, "**שולה**", "**בת הכרמל**" ו"**אלף עיניים ללילה**". שירים אלה נכללו גם באלבומה הבינלאומי של אהרון “**Sharona Aron Sings Songs from Israel**”, לצד שירים ידועים מסוף שנות ה – 50 כמו "**הסלע האדום**", "**קול אורלוגין**", "**זמר נודד**" ו"**[[בדרך התבור]]**".

בנה הוא הזמר דויד ברוזה.

## דיסקוגרפיה
* Sharona Aron Sings Songs from Israel

## קישורים חיצוניים

* שרונה אהרון מבצעת את השיר "אורחה במדבר", בסרטו של נתן גרוס "שני צעדים בישראל"
* 

## הערות שוליים

קטגוריה:חיילי גלי צה"ל
קטגוריה:זמרות השרות בעברית
קטגוריה:זמרים השרים בעברית
קטגוריה:זמרות ישראליות
קטגוריה:זמרים ישראלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:נשים הקבורות בבית הקברות ירקון
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:ישראליות שנפטרו ב-2005
קטגוריה:ישראלים שנפטרו ב-2005
אבאי קוננבאיולי

**אַבַּאי אִיבְּרָהִים קוּנַנְבָּאיוּלִי** (בקזחית: **Абай (Ибраһим) Құнанбайұлы**; 10 באוגוסט 1845 - 5 ביולי 1904), הידוע גם כ**אַבַּאי קוּנַנְבָּאיֶב** (ברוסית: **Абай Кунанбаев**), היה משורר, מלחין ופילוסוף קזחי, דמות חשובה בפיתוח הקזחית כשפה ספרותית. 

## קורות חיים
אבאי נולד בצ'ינגיס-טאו (קראול המודרנית), בנם של קוננבאי, אציל אמיד, ואשתו השנייה, אולז'אן. מעמדו של אביו אפשר לו ללמוד בבית ספר רוסי, אך רק לאחר שבילה זמן מה תחת השגחתו של מולא במדרסה אסלאמית. בבית הספר נפגש אבאי לראשונה עם כתביהם של מיכאיל לרמונטוב ואלכסנדר פושקין. 

תרומתו העיקרית של אבאי לתרבות הקזחית מרוכזת בשיריו, שנבעו מתוך התרבות העממית המקומית והביעו חוש לאומי מפותח. עד אז הייתה השירה הקזחית מדוברת בעיקר ומהדהדת בקולות הנוודים בערבות קזחסטן. ברם, בימיו אירעו תמורות חברתיות-פוליטיות וחברתיות-כלכליות חשובות. עם העמקת ההשפעה הרוסית במדינה, רבו האפשרויות החינוכיות, כמו גם החשיפה להשקפות עולם שונות מרוסיה, אסיה והמערב. קוננבאיולי התעמק בהיסטוריה התרבותית והפוליטית של אזורים אלו, ובכך השפיעה שירתו על השקפת עולמם של קזחים משכילים רבים. 

קוננבאיולי גם תרגם את ספריהם של מחברים רוסיים ואירופאיים לקזחית, רבים מהם בפעם הראשונה. פסל לזכרו מוצב בז'רדן דה פואט בפריז, צרפת. 

איורים מודרניים של קוננבאיולי בדרך כלל מראים אותו מחזיק בדומברה, כלי הנגינה הלאומי של המדינה. הוא נחשב היום לאחד מגיבורי העם החשובים בתודעה הלאומית המחודשת. 

ישנו ספר מאת מוכתר אואזוב, הנחשב לביוגרפיה הרשמית של קוננבאיולי, ברם רבים טוענים שהמחבר, שפעל בתקופה הסובייטית, סילף עובדות על מנת לתאר את קוננבאיולי כמי שתיעב את התרבות הקזחית המקורית ורצה להופכה לרוסית יותר.

## קישורים חיצוניים

קטגוריה:מלחינים
קטגוריה:משוררים קזחים
קטגוריה:מתרגמים
קטגוריה:פילוסופים קזחים
קטגוריה:אמנים קזחים
קטגוריה:אישים שהונצחו על בולי ברית המועצות
קטגוריה:ילידי 1845
קטגוריה:נפטרים ב-1904
דגל קרואטיה

**דגל קרואטיה** (בקרואטית: **Zastava Hrvatske**) או **הטריקולור** (בקרואטית: **Trobojnica**) הוא אחד מסמליה של מדינת קרואטיה. הדגל מורכב משלושה פסים אופקיים בגודל שווה בצבעים אדום, לבן וכחול. באמצעו מופיע סמל קרואטיה.

## היסטוריה
ממוזער|דגל קרואטיה על מבצר קנין
[ממוזער|הדגל הגדול ביותר המתנופף בקרואטיה, על גבי הר Srđ מעל העיר [דוברובניק]]
הדגל משלב את הצבעים של דגלי ממלכת קרואטיה (אדום ולבן), ממלכת סלאבוניה (כחול לבן) וחלק מממלכת דלמטיה (כחול וצהוב). שלוש הממלכות הן המדינות המכוננות ההיסטוריות של הממלכה הקרואטית.

הטריקולור המורכב מהצבעים אדום, לבן וכחול היה חלק מדגלה של קרואטיה מאז 1848, וצבעי הלאומיות הכלל-סלאבית בדגל מקושרות ללאומיות הרומנטית. בעוד שהבאנבוניה של קרואטיה הייתה קיימת בתוך ממלכת יוגוסלביה היה לה דגל דומה, אך ללא הכתר המודרני מעל המגן המשובץ. במהלך התקופה בה הייתה המדינה העצמאית של קרואטיה, הדגל היה דומה לדגל קרואטיה היום, אך ללא הכתר מעל המגן המשובץ והאות "U" הופיעה בפינה השמאלית העליונה של הדגל. כמו כן, המשבצת הראשונה בסמל המגן המשובץ של דגל קרואטיה הייתה לבנה. בעוד שקרואטיה הייתה חלק מהרפובליקה הפדרלית הסוציאליסטית של יוגוסלביה, הטריקולור שלה היה זהה, אבל הוא הכיל כוכב אדום עם קו מיתאר צהוב במקום סמל המגן המשובץ. הכוכב הוחלף על ידי המגן במאי 1990, זמן קצר לאחר הבחירות הרב-מפלגתיות הראשונות. הדגל הנוכחי וסמל המגן המשובץ אומצו רשמית ב-21 בדצמבר 1990, כעשרה חודשים לפני הכרזת העצמאות מיוגוסלביה ויום לפני חוקת קרואטיה ב-22 בדצמבר 1990.

## הסמל

הסמל במרכז הדגל, סמלה הרשמי של קרואטיה, מורכב ממגן משובץ באדום ולבן, שמעליו מוצב כתר חמשת המחוזות העתיקים של קרואטיה: קרואטיה, דוברובניק, דלמטיה, איסטריה, וסלאבוניה.

## צבעים
הצבעים הבאים מופיעים על גבי דגל קרואטיה:

## דגלים היסטוריים

File:Croatia-1848.gif|דגל ממלכת קרואטיה (1848)
File:Flag of Kingdom of Croatia (1852-1860).svg|דגל ממלכת קרואטיה (1852–1860)
File:Flag of the Kingdom of Slavonia.svg|דגל ממלכת סלאבוניה (1852–1868)
File:Flag of the Kingdom of Dalmatia.svg|דגל ממלכת דלמטיה (1820–1918)
File:Flag of Croatia-Slavonia.svg|דגל ממלכת קרואטיה-סלאבוניה (1868–1918)
File:Flag of Croatia-Slavonia with CoA.svg|דגל ממלכת קרואטיה-סלאבוניה עם סמל המגן (1868–1918)
File:Flag_of_Banate_of_Croatia_(1939-1941).svg|דגל הבאנובינה של קרואטיה (1939–1941)
File:Flag of Independent State of Croatia.svg|דגל המדינה העצמאית של קרואטיה (1941–1945)
File:Flag_of_the_Federal_State_of_Croatia.svg|דגל המדינה הפדרלית של קרואטיה ששימש את הפרטיזנים הקרואטים במהלך מלחמת העולם השנייה, עד 1947
File:Flag of SR Croatia.svg|דגל הרפובליקה הסוציאליסטית של קרואטיה (1947–1990)
File:Flag of the Republic of Croatia in 1990.svg|דגל רפובליקת קרואטיה (25 ביולי – 21 בדצמבר 1990)


## ראו גם

## קישורים חיצוניים

*הכל על דגל קרואטיה
*
* 

קרואטיה
קטגוריה:קרואטיה: סמלים לאומיים
קרואטיה
קרואטיה
קרואטיה
קרואטיה
קטגוריה:נמייתיים בתרבות
קטגוריה:יעלים בתרבות
קטגוריה:נמר בתרבות
קרואטיה
גרוסמן

**גרוסמן** (נכתב גם; **גראסמן**, שתרגומו מגרמנית: Grossmann – איש גדול) הוא שם משפחה נפוץ בין משפחות ממוצא אירופה בעיקר אוסטרי וגרמני או יהודי אשכנזי.

## ראו גם
* גרוס
* גרש
* גרוש
* גרשונוביץ
* גראס
* גרוזמן
* גריס
* גרשיים
* גרשום
* רבינו גרשום
* גרשון/גרסון
* גרוסולובה
* גרוסברג
* גרוסו
קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה יהודיים
וולט

[שמאל|ממוזער|180px|[אלסנדרו וולטה, שעל שמו נקראת יחידת המתח]]
**ווֹלְט** (מסומנת כ: V) היא יחידת מידה של מתח ופוטנציאל חשמליים במערכת היחידות הבין-לאומית. הוולט נקרא על שמו של אלסנדרו וולטה, אשר בשנת 1800 המציא את עמוד וולטה - הסוללה הכימית הראשונה.

הוולט הוא יחידה המשמשת למדידת הפרשי פוטנציאל. הגדרה שקולה לוולט היא: הפרש הפוטנציאלים שדורש השקעה של ג'ול אחד של אנרגיה על-מנת להזיז מטען בן קולון אחד בכיוון גידול הפוטנציאל. ביחידות הבסיסיות של השיטה המטרית, מבוטא הוולט כך –
\mathrm{V=\dfrac{W}{A}=\dfrac{J}{C}=\dfrac{N\cdot m}{A\cdot s}=\frac{kg\cdot m^2}{A\cdot s^3}} .

כאשר זרם של אמפר כופל פוטנציאל של וולט אחד, ההספק הוא ואט אחד.

## ראו גם
* יחידות מידה על שם אישים
## קישורים חיצוניים

* 

קטגוריה:יחידות מידה בחשמל
קטגוריה:מערכת היחידות הבין-לאומית
כל לילה עם אסף הראל

**כל לילה עם אסף הראל** הייתה תוכנית טלוויזיה אירוח סאטירית יומית בהנחיית אסף הראל ששודרה החל מספטמבר 2004 ועד מרץ 2005 בערוץ 10.
## פורמט
התוכנית היא תוכנית אירוח לילית ("Late Night"), המבוססת על פורמט מקובל שבו המנחה, אסף הראל, קורא מונולוג פתיחה ובו מגוון בדיחות על אירועי היום וידיעות מעיתונים. בהמשך התוכנית היו כמה פינות, העוסקות במגוון נושאים קומיים. באחת הפינות הופיעה באופן קבוע שרי גבעתי.

בחלקה השני של התוכנית המנחה מראיין מספר ידוענים ואנשים המעוניינים לפרסם את יצירותיהם האמנותיות (סרטים, ספרים, מוזיקה וכו'). לתוכנית מתלווה להקה (בהנהגת שחר בלכרוביץ') שמנגנת קטעי רקע בין הפינות. ישנו גם קהל קטן בכל תוכנית. תוכניות דומות בז'אנר הן "הלילה עם ליאור שליין" ו-"The Tonight Show".
## שידור התוכנית
התוכנית בלטה בפרובוקציות הרבות שביצע המנחה הראל. כבר בתוכניות הראשונות הספיקה הפקת התוכנית להעליב מגוון גדול של אישים, חברי כנסת ועדות. המקרה המפורסם ביותר הוא של חברת הכנסת רוחמה אברהם, שהגישה תביעת דיבה בעקבות מספר מערכונים שהופיעו בתוכנית, על אף התנצלותו של הראל. לבסוף בהסכם פשרה סוכם כי ערוץ 10 יפצה אותה בסכום של 120 אלף ש"ח והתנצלות חד-פעמית באחת מתוכניות הערוץ. אסף הראל מסר בתגובה להסכם: "אני חושש שרוב הכסף ילך לפנים, פסים בשיער, צביעה לבלונד ובגדים מהתחנה המרכזית".

בתחילת חודש מרץ 2005 שודרה תוכנית ששווקה כסיום העונה, עם כוונה לשוב למסך בקיץ של אותה השנה. אולם כעבור כ-3 חודשים פורסם כי הוחלט שהתוכנית לא תשוב לעונה נוספת, וכך ירדה התוכנית מהמסך לאחר כשישה חודשים ויותר ממאה תוכניות. מעט לאחר מכן שודרה התוכנית בשידורים חוזרים בערוץ הוט בידור ישראלי.

## קישורים חיצוניים

**ביקורות**
* 
* 
* 
## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:אסף הראל
קטגוריה:תוכניות טלוויזיה ישראליות שעלו לשידור בשנת 2004
קטגוריה:ערוץ עשר: תוכניות וסדרות
מורשת

**מוֹרֶשֶׁת** היא אוסף מנהגים, כללים וערכים של תרבות מסוימת המועברים מדור לדור, אליהם נלווים אתרים ועצמים מוחשיים המשתתפים במנהגים או מייצגים את ההיסטוריה של אותה תרבות.

קטגוריה:שמות משפחה עבריים
דורה

**דּוּרָה** (ידועה גם כ**סוֹרְגוּם**, משמה הלטיני *Sorghum*) היא סוג במשפחת הדגן שמגוון ממיניו וזניו משמשים למאכל אדם ובהמה. זרעיו של המין המתורבת, הם הדגן החמישי בחשיבותו בעולם אחרי החיטה, האורז, התירס והשעורה.

## תיאור
השם מושאל מערבית בהגיית דֻרַה (ذرة, ששורשה הערבי מקביל לשורש העברי ז־ר־י/ה). הדורה היא עשב גבוה שמגיע עד מעל ל-4 מטרים. תפרחת הדורה היא מצורת "מכבד" בה השיבוליות מסודרות בקבוצות של שתיים או שלוש שיבוליות יחד, כאשר בכל קבוצה אחת השיבוליות היא פורייה, והשאר עקרות. לדורה מערכת שורשים מסועפת ויכולת להפסיק את גידולו בעיתות בצורת, ועל כן היא יכולה לשרוד בתנאי צחיחות קיצוניים. עלי הדורה הם קטנים, והם נסגרים בעת יובש. 

זרע הדורה דומה במבנהו לזרע התירס, אך הוא קטן ואליפטי יותר. הוא מכיל 72-81% עמילן וסוכר, 11% חלבון, 4% שומן, 2% תאית ומינרלים.

## שימושים
יכולת הדורה לשרוד ביובש קיצוני הפכה אותה לדגן חשוב מאוד באזורים הצחיחים של אפריקה, אסיה, אמריקה ואוסטרליה, אך במיוחד היא מתאימה לאקלים האפריקאי, בהיותה עמידה לתקופות גשומות ויבשות לחלופין. אפריקה מפיקה יבול של כעשרים מיליון טונות דורה בשנה, אם כי שיטות הגידול המסורתיות מניבות בקושי טון אחד לעשרה דונם, בעוד שבשיטות מודרניות ניתן להפיק עד 5 טון לשטח זהה.

מגוון המאכלים והמשקאות שמיוצרים באפריקה מהדורה (דייסות, לחמים וכדומה) מעידים על חשיבותה. באופן מסורתי מותססת הדורה תוך שימוש בחיידקי חומצת חלב. ההתססה גורמת לטעם החמצמץ שנחשב באפריקה לאיכותי. ההתססה קוטלת חיידקים מסוכנים ומאריכה את חיי המדף. התססה בשמרים משמשת לייצור בירה שמכילה חלבונים ואחוזי אלכוהול גבוהים למדי. בנוסף סיבי המטאטא כיום עשויים מעשבי דורה מפני שהם קשים, ישרים, עמידים וגדלים בטבע כשהם קשורים  זה לזה. 

פרויקט ENVIROPAK של האיחוד האירופי מנסה לייצר, מתוצרי הלוואי התעשייתיים של הדורה, מוצרי פלסטיק מתכלים וציפויים מגינים לייצוא הפירות האפריקאיים.

Pop_sorghum_and_sorghum_seeds_2011.jpg|זרעי דורה משמאל ופצפוצי דורה מימין
Sorghum Field El Salvador 2011.jpg|שדה דורה באל סלוודור


## קישורים חיצוניים

* 
* 

## הערות שוליים

קטגוריה:צמחים שתוארו ב-1794
קטגוריה:טקסונים שתוארו בידי קונרד מואנך
קטגוריה:דגניים
גומא פפירוס

**גּוֹמֶא פַּפִּירוּס** (שם מדעי: *Cyperus papyrus*) הוא עשבוני רב שנתי מסוג "גומא". הצמח, הגדל בנהרות, נחלים וביצות, חסר עלי כותרת. גובהו מגיע עד ל-4 או 5 מטרים.

## תפוצה
גומא הפפירוס נפוץ בצפון אפריקה ומופיע גם בסיציליה ובישראל. הגומא נכחד כליל ממצרים, שנחשבה פעם למקומו הקלאסי של הפפירוס. בישראל גדל הצמח בעיקר בשמורת החולה. מעט פרטים מצויים גם בצפון מזרח הכנרת, בעמק החולה ובמקום יחיד בשרון. כיום, גומא הפפירוס הגדל בר בישראל הוא צמח מוגן על פי חוק.

## שימושים
הגומא שימש בעבר כחומר גלם להכנת גליונות של נייר הפפירוס. הצמח היה שכיח במצרים העתיקה והפיקו ממנו את הנייר הקדום. פפירוס קדום נמצא במצרים כבר מהאלף השלישי לפנה"ס, והוא שימש חומר הכתיבה העיקרי בעולם הקדום עד לתקופת ימי הביניים המוקדמים. הממצא הבוטני-ארכאולוגי ממצרים כולל מאות דגימות וממצאים של גומא הפפירוס עד למאות השמינית-תשיעית לספירה. בנוסף, הצמח שימש לייצור סלים, מחצלאות, חבלים, סירות וסנדלים.

בדרום עיראק, באזור בו מתגוררים "ערביי הביצות", משתמשים בפרחי הצמח לצורך הכנת ממתק הנקרא: "חירט".

## הגומא ביהדות
הגומא שימש רבות לצרכים שונים כפי שנזכר בספרות חז"ל ובמקורות ימי הביניים עד לעת החדשה.
ה'גמא' נזכר ארבע פעמים במקרא כצמח מים מובהק: "הֲיִגְאֶה גֹּמֶא בְּלֹא בִצָּה". הוא נזכר גם בסמיכות ל'קָנֶה'. היו מתקינים ממנו כלים שונים, כמו 'תֵּבַת גֹּמֶא' וסירות: "הַשֹּׁלֵחַ בַּיָּם צִירִים וּבִכְלֵי גֹמֶא עַל פְּנֵי מַיִם". על פי תרגומים ופירושים קדומים, הגומא הוא שם קיבוצי לצמחי מים שונים כמו Juncus ו-Scirpus (אגמון), ושם מיוחד לגומא הפפירוס, צמח המים שהיה שכיח במצרים התחתונה והיווה את סמלה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:גמאיים
קטגוריה:ערכי טבע מוגנים בישראל: צמחים
קטגוריה:צמחי בר בסכנת הכחדה בישראל
קטגוריה:פפירוסים
קטגוריה:פרחים ירוקים בארץ ישראל
קטגוריה:ארץ ישראל: גמאיים
קטגוריה:צמחים שתוארו ב-1753
קטגוריה:צמחי המקרא